Երեկ Երևանի ավագանու նիստի ընթացքում կոյուղաջրի պատճառով Երկիր Ծիրանի խմբակցության կանանց և Հանրապետական խմբակցության տղամարդկանց միջև տեղի ունեցած ծեծկռտուքը շարունակում է մնալ ուշադրության կենտրոնում: Բախմանն ուղղակի մասնակցություն չունեցած ավագանու Ելք խմբակցության ղեկավար Դավիթ Խաժակյանն այսօր Հանրապետական կուսակցությանը մեղադրել է բիրտ ուժ կիրառելու համար և նշել, որ Երկիր Ծիրանի կուսակցության ընտրած գործիքակազմը Ելքին խորթ է: Իրավապաշտպան Զառա Հովհաննիսյանն ասել է, որ Երկիր Ծիրանի կուսակցության անդամի նկատամամբ տեղի է ունեցել սեռական ոտնձգություն: Քաղաքապետարանը Երկիր Ծիրանիի անդամների արաքը համարել է հային, երևանցուն և բանական մարդուն ոչ վայել: